189.

De største ændringer i stillingsfortegnelsen og forvaltningen af Parlamentet er opsummeret i nedenstående tabel. Tabel 10 Oversigt over omstruktureringen af Generalsekretariatet i 2014 Generaldirektorat Omstrukturering og modernisering GD PRES Formandskab I 2014 havde GD PRES tre på hinanden følgende anvisningsberettigede. Adskillelsen af funktionerne som vicegeneralsekretær og generaldirektør for GD PRES, som Præsidiet vedtog den 20. maj 2013, trådte i kraft den 23. april 2014. Omstrukturering af GD PRES blev fuldført og generaldirektoratet er nu fuldt operationsdygtigt. Flere ledende stillinger var ubesatte i 2014 som følge af omorganiseringen af generaldirektoratet, men også på grund af pensioneringer eller forflyttelser. Dette vedrører stillingen som direktør for Direktoratet for Plenarmøder, stillingen som direktør for Direktoratet for Retsakter, stillingen som kontorchef for Enheden for Afviklingen og Opfølgning af Plenarmøderene, stillingen som chef for Enheden for Medlemmernes Virksomhed, og stillingen som chef for Enheden for Medlemmernes Forvaltning. Stillingsfortegnelsen for GD PRES omfattede ved udgangen af 2014 tre direktorater og 16 enheder, hvoraf tre rapporterer direkte til generaldirektøren. Enheden for Strategi og Resultatstyring forsvinder fra stillingsfortegnelsen for GD PRES fra 2015, og enhedens personale og opgaver overgår til Enheden for Menneskelige Ressourcer. DG IPOL Interne politikker GD IPOL gennemførte en mobilitetsflytning af 7 kontorchefer inden den nye valgperiode, og foregreb således den obligatoriske mobilitetsordning for nogle af de berørte kolleger. GD EXPO Eksterne politikker I betragtning af den direkte forbindelse mellem valgobservationsprocesser og demokratiopbyggende aktiviteter blev Kontoret for Fremme af Parlamentarisk Demokrati lagt sammen med Valgobservationsenheden i Direktoratet for Demokratistøtte. Inden for samme direktorat blev der oprettet en ny tjeneste for mæglingsstøtte. GD EPRS Parlamentarisk Forskning 80 stillinger blev oprettet inden for rammerne af samarbejdsaftalen mellem Parlamentet og Det Økonomiske og Sociale Udvalg og Regionsudvalget (se punkt 99). 25 nye kolleger blev modtaget (udstationering) fra Det Europæiske Økonomiske og Sociale Udvalg (EØSU) og Regionsudvalget (RU) i oktober 2014, og yderligere 17 kolleger forventes den 1. januar 2015. De blev ansat i medlemmernes forskningstjenester som politiske analytikere med speciale inden for specifikke politikområder eller som assistenter i overensstemmelse med præsidieaftalen mellem Parlamentet og de to rådgivende udvalg. En udvælgelsesprøve for kontraktansatte forskere blev organiseret med bistand fra GD PERS og EPSO, og 40 personer blev udvalgt til ansættelse i direktorat A og C i GD EPRS i 2015. STOA-enheden blev Enheden for Videnskabeligt Fremsyn pr. 15. september 2014. Denne enhed udfører tværfaglig forskning og yder strategisk rådgivning i forbindelse med vurdering af videnskabelige og teknologiske projekter og videnskabeligt fremsyn. GD COMM Kommunikation I begyndelsen af den nye valgperiode blev der foretaget nogle mindre ændringer af GD COMM’s stillingsfortegnelse: — Policyenheden blev nedlagt, hvorefter kun Enheden for Analyse af den Offentlige Opinion refererede direkte til generaldirektøren. — Enheden for Den Europæiske Unions Besøgsprogram og Enheden for Planlægning og Strategisk Styring blev flyttet, således at de nu hører under henholdsvis direktøren for forbindelserne med borgerne og direktøren for personaleressourcer. — der blev oprettet to nye enheder: Enheden for Overvågning og Strategisk Analyse af Medierne i Direktoratet for Medier og Enheden for Koordinering af Besøgstjenester i Direktoratet for Forbindelser med Borgerne. Disse nye enheder er blevet bemandet udelukkende ved hjælp af omplacering. GD PRES Personale 2014 var et overgangsår med indsættelse af en ny generaldirektør i årets løb. To initiativer, der blev iværksat ved udgangen af 2014, forventes at bære frugt i 2015, nemlig i) oprettelsen i december 2014 af en »screening-arbejdsgruppe« i GD PERS, der skal have til opgave at kortlægge de eksisterende arbejdsgange, der skal tilpasses for at muliggøre overgangen til Sysper 2 (den vigtigste applikation til forvaltning af menneskelige ressourcer, der anvendes af de fleste europæiske institutioner), undersøge arbejdsbyrdens fordeling på de forskellige enheder med henblik på en mere optimal tildeling af ressourcer og foreslå mulige forbedringer for at gøre arbejdets tilrettelæggelse mere effektiv og ii) omdelingen til alle kontorchefer af et selvevalueringsskema med det formål at gøre status over, hvordan tjenesterne fungerer, formodede risici og eventuelle forslag til forbedringer. GD INLO Infrastruktur og Logistik 2014 var et overgangsår med indsættelse af en ny generaldirektør i årets løb. De rådgivende funktioner under generaldirektøren, som tidligere blev varetaget af kontorchefen for Enheden for Generel Koordinering, blev overført til den nye generaldirektørs tre rådgivere pr. 1. september 2014. Sideløbende hermed er Enheden for Generel Koordinering blevet erstattet af Personaleenheden med oprettelsen af Kontoret for Ansættelser og Karriereforløb inden for enheden. Kvikskrankeprojektet (»One Stop Shop«) blev iværksat i 2014 og var fuldt operationelt efter valget (se punkt E.2). Stillingerne i den nye enhed blev disponible gennem af intern omfordeling i Direktoratet for Logistik. I 2014 blev Enheden for Koordinering af Infrastruktur (tidligere under direktorat A) tilknyttet generaldirektøren som bygningspolitikenhed. Den 1. januar 2014 blev EMAS (Fællesskabets ordning for miljøledelse og miljørevision) desuden flyttet fra GD INLO og knyttet direkte til generalsekretærens kontor på grund af ordningens tværgående karakter i Parlamentet. Overførslen af EMAS's stillinger på budgettet blev gennemført pr. 1. juli 2014. GD TRAD Oversættelse Ny generaldirektør i løbet af året. Efter overførslen af alle kvalitetsrelaterede opgaver til Enheden for Flersprogethed og Eksterne Forbindelser den 1. januar 2014 blev der oprettet et nyt Kontor for Kvalitetskoordinering i denne enhed den 1. april 2014. Dette kontor ansvarligt for behandling af alle klager og tilbagemeldinger om både oversættelser og originaler samt koordinering af GD TRAD's kvalitetsinitiativer. Med hensyn til den kroatiske oversættelsesafdeling, kan det bemærkes, at afdelingen den 31. december 2014 var bemandet med 11 AD-tjenestemænd, herunder kontorchefen og kvalitetskoordinatoren. Der er også 14 midlertidigt ansatte på AD-niveau, hvoraf 8 er ved at blive ansat som tjenestemænd. Desuden arbejder 11 midlertidigt ansatte som oversættelsesassistenter med opgaver, som EPSO endnu ikke har planlagt en udvælgelsesprøve for. DG FINS Finans I 2014 var der store ændringer i de ledende stillinger i generaldirektoratet: I løbet af regnskabsåret blev der udnævnt en ny generaldirektør, tre nye direktører (efter to pensioneringer og udnævnelse af en af de to direktører til generaldirektør), fire kontorchefer (ud af 10) og en chef for en tjeneste. I juli 2014 blev Enheden for Generel Koordinering og det tidligere Direktorat C samlet i det nye Direktorat for Finansiering af de Politiske Strukturer samt for Ressourcer for yderligere at styrke GD FINS’s ressourcekomponent. GD ITEC Innovation og teknologisk støtte På mødet den 14. april 2014 vedtog Præsidiet at opdele det tidligere Direktorat for Informationsteknologi (DIT) i to direktorater, ét for operationer og infrastruktur (ESIO) og ét for udvikling og vedligeholdelse af applikationer (DES). Gennemførelsen af insourcingprocessen fortsatte med oprettelsen af 30 nye stillinger i 2014 og reduktion af eksterne konsulenter. Ca. 83 % af stillingerne fra 2013 og 57 % af stillingerne fra 2014 var besat ved udgangen af 2014. Udvælgelsesprøver for specialister planlægges afholdt i 2015. GD SAFE Sikkerhed For at imødekomme de presserende behov for styrkelse af visse aktivitetssektorer, navnlig direktorat B — Forebyggelse, Førstehjælp og Brandsikkerhed, har generaldirektoratet gennemført en række interne omfordelinger, hvilket midlertidigt (under afventning af den absolut nødvendige styrkelse af stillingsfortegnelsen) er sket på bekostning af visse andre aktivitetssektorer. Disse tiltag gjorde det bl.a. muligt at besætte stillingen som direktør for Direktorat A — Vagttjeneste, Assistance og Sikkerhed og 9 ud af 13 stillinger som kontorchefer (procedurerne for de 4 resterende stillinger er afsluttet, og de vil blive besat i begyndelsen af 2015). SJ Juridisk Tjeneste I 2014 blev Enheden for Lovgivningsmæssig og Retlig Koordinering og Ressourcekontoret oprettet i Juridisk Tjeneste. Den nye enhed er ansvarlig for spørgsmål af horisontal karakter, navnlig vedrørende alle aspekter af den almindelige lovgivningsprocedure og de særlige lovgivningsprocedurer såvel som delegerede retsakter og gennemførelsesretsakter samt lovgivningsmæssig planlægning. Det nye Ressourcekontor er i lighed med ressourcedirektoraterne i de andre generaldirektorater ansvarligt for forvaltningen af de menneskelige ressourcer, budgettet og IT i Juridisk Tjeneste. EMAS- tjenesten Fællesskabsordningen for Miljøstyring og Miljørevision. Siden den 1. januar 2014 er den tidligere EMAS-tjeneste i Enheden for Strategisk Planlægning i GD INLO blevet overført til generalsekretæren som en tilknyttet central tjeneste — EMAS-enheden. Ansvaret for EMAS's budgetposter samt procedurer for offentlige indkøb forblev i GD INLO indtil udgangen af juni 2014. Den finansielle og endelige administrative overdragelse fra GD INLO til EMAS fandt sted den 1. juli 2014, hvor chefen for Generalsekretærens Kabinet blev udnævnt til anvisningsbemyndiget ved delegation for de to EMAS-budgetposter.